જોકે મોટાભાગના નિર્માતાઓ જાણે છે કે દર્શકો કાયમ નવીનતા ઇચ્છતા હોય છે. એટલે જ તો પૌરાણિક કથાઓ તે પછી રામાયણ હોય કે મહાભારત તેમાં નવીનતા ઉમેરીને જ રજૂ કરવામાં આવી રહી છે અને એટલે જ લોકોને ગમી રહી છે. નહિંતર મહાભારત અને રામાયણ બંને અગાઉ પ્રસારિત થઈ જ ચુકી છે. કેટલાક નિર્માતાઓ હવે કેટલાક નવા શો પણ શરૂ કરવા જઈ રહ્યાં છે. સાથે જ નિર્માતાઓએ પોતાના જૂના શોમાં કેટલોક નવો તડકો ઉમેરવાનુ પણ વિચાર્યું છે.